Diari Oficial de la Generalitat Valenciana


Sumari del DOGV 4521, del 13-06-2003 (2003/6929)

ORDE de 10 de juny de 2003, de la Conselleria d'Agricultura, Pesca i Alimentació, per la qual s'obri la convocatòria d'ajudes a l'aqüicultura.
----------------------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6929


Data del document
:   10-06-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * IFOP
    * indústria pesquera
    * empresa privada
    * aqüicultura

ORDE de 10 de juny de 2003, de la Conselleria d'Agricultura, Pesca i Alimentació, per la qual s'obri la convocatòria d'ajudes a l'aqüicultura. [2003/X6929]
  
En l'Orde de 15 de setembre de 2000, de la Conselleria d'Agricultura, Pesca i Alimentació, s'establixen normes d'ajudes amb finalitat estructural en el sector de la pesca i l'aqüicultura (DOGV núm. 3846, de 28.9.00), i una de les mesures previstes en esta disposició és la d'inversions d'aqüicultura.
  
Amb data 1 de març de 2002, mitjançant una orde de la Conselleria d'Agricultura, Pesca i Alimentació (DOGV núm. 4213, de 20.3.02), es va publicar la cancel·lació de les convocatòries per a la sol·licitud de les ajudes per al foment de l'aqüicultura, ja que les sol·licituds presentades superaven les disponibilitats econòmiques previstes.
  
La Conselleria d'Agricultura, Pesca i Alimentació va procedir a reprogramar el Pla Financer Orientatiu per al Programa Operatiu IFOP, la qual cosa permet obrir la convocatòria per a sol·licituds d'ajudes destinades a inversions en aqüicultura.
  
Per tot això, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Es deixa sense efecte el que s'establix en l'article únic de l'Orde d'1 de març de 2002, de la Conselleria d'Agricultura, Pesca i Alimentació (DOGV núm. 4213, de 20.3.02), per la qual es feia pública la cancel·lació de les convocatòries per a la sol·licitud de les ajudes per al foment de l'aqüicultura.
  
Article 2
  
L'any 2003, la convocatòria per a sol·licitar ajudes finalitzarà en el termini d'un mes, comptador des de l'entrada en vigor de la present orde.
  
Les sol·licituds presentades després de la data del tancament d'esta convocatòria s'incorporaran automàticament en la primera convocatòria de l'any següent, d'acord amb el règim previst en l'article 4 de l'Orde de 15 de setembre de 2000, de la Conselleria d'Agricultura, Pesca i Alimentació.
  
Article 3
  
Els expedients de sol·licitud d'ajudes presentats a la Comunitat Valenciana abans de l'entrada en vigor de la present orde i els que hagen sigut denegats per falta de fons econòmics, es resoldran en esta convocatòria, llevat que l'interessat manifeste la seua negativa en el termini de 15 dies des de la seua entrada en vigor.
  
Tots estos expedients s'ajustaran als requisits establits o que s'establisquen per a esta mesura.
  
DISPOSICIÓ DEROGATÒRIA
  
Queda derogada l'Orde d'1 de març de 2002, de la Conselleria d'Agricultura, Pesca i Alimentació (DOGV núm. 4213, de 20.3.02), per la qual es fa pública la cancel·lació de les convocatòries per a la sol·licitud de les ajudes per al foment de l'aqüicultura.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 10 de juny de 2003
  
La consellera d'Agricultura, Pesca i Alimentació,